CELEX: 62018CA0301
Language: el
Date: 2020-06-04 00:00:00
Title: Υπόθεση C-301/18: Απόφαση του Δικαστηρίου (έκτο τμήμα) της 4ης Ιουνίου 2020 [αίτηση του Landgericht Bonn (Γερμανία) για την έκδοση προδικαστικής αποφάσεως] — Thomas Leonhard κατά DSL-Bank — eine Niederlassung der DB Privat- und Firmenkundenbank AG (Προδικαστική παραπομπή – Προστασία των καταναλωτών – Οδηγία 2002/65/ΕΚ – Εξ αποστάσεως συναφθείσα σύμβαση δανείου – Δικαίωμα υπαναχώρησης – Συνέπειες – Άρθρο 7, παράγραφος 4 – Επιστροφή των ληφθεισών παροχών – Καταβολή αποζημίωσης λόγω χρήσης – Υποχρέωση του προμηθευτή – Αποκλείεται)

10.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/2
            
         
      Απόφαση του Δικαστηρίου (έκτο τμήμα) της 4ης Ιουνίου 2020 [αίτηση του Landgericht Bonn (Γερμανία) για την έκδοση προδικαστικής αποφάσεως] — Thomas Leonhard κατά DSL-Bank — eine Niederlassung der DB Privat- und Firmenkundenbank AG
      (Υπόθεση C-301/18) (1)
      
      (Προδικαστική παραπομπή - Προστασία των καταναλωτών - Οδηγία 2002/65/ΕΚ - Εξ αποστάσεως συναφθείσα σύμβαση δανείου - Δικαίωμα υπαναχώρησης - Συνέπειες - Άρθρο 7, παράγραφος 4 - Επιστροφή των ληφθεισών παροχών - Καταβολή αποζημίωσης λόγω χρήσης - Υποχρέωση του προμηθευτή - Αποκλείεται)
      (2020/C 262/02)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Bonn
      
         Διάδικοι στην υπόθεση της κύριας δίκης
      
      Thomas Leonhard
      
         κατά
      
      DSL-Bank — eine Niederlassung der DB Privat- und Firmenkundenbank AG
      
         Διατακτικό
      
      Το άρθρο 7, παράγραφος 4, της οδηγίας 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ αποστάσεως εμπορία χρηματοοικονομικών υπηρεσιών προς τους καταναλωτές και την τροποποίηση των οδηγιών 90/619/ΕΟΚ του Συμβουλίου, 97/7/ΕΚ και 98/27/ΕΚ, έχει την έννοια ότι, όταν καταναλωτής ασκεί το δικαίωμά του υπαναχώρησης από σύμβαση δανείου συναφθείσα εξ αποστάσεως με προμηθευτή, ο καταναλωτής δικαιούται να του επιστραφούν από τον προμηθευτή, με την επιφύλαξη των ποσών τα οποία υποχρεούται ο ίδιος να καταβάλει στον προμηθευτή υπό τις προϋποθέσεις του άρθρου 7, παράγραφοι 1 και 3, της οδηγίας αυτής, το κεφάλαιο και οι τόκοι που κατέβαλε σε εκτέλεση της σύμβασης, πλην όμως δεν μπορεί να λάβει αποζημίωση για τη χρήση των εν λόγω κεφαλαίου και τόκων.
      
         (1)  ΕΕ C 285 της 13.8.2018.